laion/Wikipedia-Exotic huggingface dataset:
יונתן קפיטולניק

יונתן קפיטולניק (נולד ב-25 בנובמבר 2002) הוא אתלט ישראלי, אלוף העולם לנוער (2021), אלוף אירופה לנוער (2021) ו-4 פעמים ברציפות אלוף ישראל (2020–2023) בקפיצה לגובה. קפיטולניק גדל בגני תקווה. הוא החל להתאמן בקפיצה לגובה כשהיה בן 15, לאחר שהמורה לספורט שלו בחטיבת הביניים, עופר סולומון, תיווך בינו לבין המאמן אנטולי שפרן שזיהה את כישרונו. זכה באליפות ישראל לקדטים בקפיצה לגובה, לאחר שקבע שיא אישי חדש של 1.91 מטר. חודש לאחר מכן התחרה לראשונה גם באליפות ישראל לבוגרים, בה סיים שישי עם תוצאה של 1.87 מטר. קפיטולניק שבר את שיאו האישי ארבע פעמים, עד שהתייצב לבסוף על 2.05 מטר. בחודש יוני הוא הגן על תוארו באליפות ישראל לקדטים עם תוצאה של 2.02 מטר, ובחודש יולי סיים שמיני בפסטיבל האולימפי האירופי לנוער לאחר שקבע תוצאה של 2.00 מטר. בתחרות מסבב האיגוד שנערכה בינואר ניצח קפיטולניק, לאחר שקבע שיא אישי של 2.10 מטר. בחודש יוני שיפר את שיאו פעם נוספת, לאחר שניצח באליפות הפועל בתוצאה של 2.17 מטר. חודש לאחר מכן רשם קפיטולניק שיפור נוסף לשיאו, לאחר שניצח באליפות ישראל לנוער בתוצאה של 2.18 מטר. שבוע לאחר מכן זכה במדליית זהב באליפות ישראל לאחר שקבע תוצאה של 2.15 מטר, והקדים את חבריו לאגודה ניקי פאלי (2.10 מטר) ודימה קרויטר (2.05 מטר). באליפות ישראל שנערכה ב-13 ביוני 2021 הגן קפיטולניק על תוארו לאחר שעבר גובה של 2.16 מטר, לפני ישי איפראימוב (2.05 מטר) ושגיא למדיאל (2.00 מטר). באליפות אירופה לנוער עד גיל 20 (2021) (אנ') שנערכה בטאלין, אסטוניה ב-17 ביולי אותה שנה הוא זכה במדליית זהב בקפיצה לגובה בשיא אישי חדש של 2.25 מטר, לפני מתאוש קולוז'ייסקי מפולין (2.23 מטר) וסאם בררטון מבריטניה (2.17 מטר). חודש לאחר מכן, באליפות העולם עד גיל 20 (2021) (אנ') שנערכה בניירובי, קניה ב-21 באוגוסט אותה שנה הוא זכה במדליית זהב בקפיצה לגובה (אנ') בשיא אישי חדש של 2.26 מטר, לפני מסימיליאנו לואיו מאיטליה (2.17 מטר) ומתאוש קולוז'ייסקי (2.17 מטר). בפברואר זכה במדליית הזהב בתחרות אולם שנערכה בהונגריה, לאחר שקפץ לגובה 2.27 מטר וקבע שיא אישי חדש. שלושה חודשים לאחר מכן, זכה קפיטולניק במדליית הזהב באליפות מכבי לאחר שרשם שיפור נוסף לשיאו האישי, והעמידו על 2.30 מטר. באליפות ישראל שנערכה ב-26 ביוני 2022 הגן קפיטולניק על תוארו לאחר שעבר גובה של 2.27 מטר. באליפות העולם העפיל לגמר וסיים במקום ה-11. קפיטולניק סיים במקום ה-12 באליפות אירופה באתלטיקה. פציעה שקרתה לו באותה אליפות מנעה מנעה ממנו להשיג את הקריטריון לאולימפיאדת פריז. קפיצה לגובה: 2.30 מטר (2022) קפיצה לגובה: 2.27 מטר (2022) יונתן קפיטולניק, ברשת החברתית אינסטגרם יונתן קפיטולניק, באתר התאחדות האתלטיקה הבין-לאומית יונתן קפיטולניק באתר מבט למרוץ אבינעם פורת, קופץ כיתה: הכישרון הגדול של האתלטיקה הישראלית, באתר ynet, 6 במרץ 2020 אבינעם פורת, ענק: יונתן קפיטולניק אלוף אירופה עד גיל 20 בקפיצה לגובה, באתר ynet, 17 ביולי 2021 אורן אהרוני, הישג ענק: יונתן קפיטולניק אלוף העולם עד גיל 20 בקפיצה לגובה, באתר ynet, 21 באוגוסט 2021 אסי ממן, אדיר: שיא חדש וזהב לקפיטולניק בקפיצה לגובה, באתר ynet, 1 בפברואר 2022 יונתן קפיטולניק סיים במקום ה-12 בגמר הקפיצה לגובה באליפות אירופה, באתר ynet, 11 ביוני 2024 רותם פלדברג, ‏מקום 12 ליונתן קפיטולניק בגמר אליפות אירופה, באתר ערוץ הספורט, 12 ביוני 2024
ח'שם זנה

ח'שם זנה הוא יישוב בדואי עתידי. היישוב נמצא בסמוך למושב נבטים ובצמוד לכביש 25. במסגרת המשא ומתן להקמת ממשלת ישראל השלושים ושש הושג בהסכם הקואליציוני עם הרשימה הערבית המאוחדת כי יישוב זה יוכר כחוקי תוך 45 ימים מכינונה, שזה כאמור ב-28 ביולי 2021. ב-2017 הודיעה מקורות על כוונתה להקים את מאגר המים בשטח המצוי בסמוך למגרש של בית משפחת אלעתמין. מפרוטוקול ישיבה שבה השתתפו תושבי הכפר, נציגי מקורות ואנשי הרשות להסדרת ההתיישבות הבדואית בנגב, עולה כי העבודות להקמת המאגר הופסקו בתוך זמן קצר וזאת לאחר שהתגלה באזור העבודות בית קברות. באוגוסט 2019 נודע כי חרף הגילוי, חברת המים הישראלית מקורות רצתה שהעבודות יחודשו, ותמכה בהעתקת הקברים למקום אחר. עם זאת, תושבי הכפר הבלתי מוכר דחו את ההצעה להעתיק את הקברים ועתרו לבית המשפט הגבוה לצדק. בדצמבר 2020 נדחה דיון על הצעתו של שר הכלכלה והתעשייה (שהיה גם האחראי על הרשות להסדרת התיישבות הבדואים בנגב), עמיר פרץ להכשיר שלושה יישובים בדואיים בלתי חוקיים שלא מוכרים על ידי הרשויות הישראליות (היישובים הם עבדה, רכמה וח'שם זנה), וזאת לאחר שחלק מהשרים הימנים התנו את תמיכתם בהכשרת הכפרים הבדואיים בהכשרת המאחזים הבלתי חוקיים ביהודה ושומרון. במסגרת המשא ומתן להקמת ממשלת ישראל השלושים ושש הושגה הסכמה בהסכם הקואליציוני עם הרשימה הערבית המאוחדת כי יישוב זה יוכר כחוקי תוך 45 ימים מכינונה, שזה כאמור ב-28 ביולי 2021. ההסכם הקואליציוני בין יש עתיד לרע"מ, באתר הכנסת יסמין בכריה, תושבי כפר לא מוכר נאבקים בהקמת מאגר מים על בית קברות מוסלמי, באתר הארץ, 22 באוגוסט 2019 ערוץ 7, נדחתה ההצבעה על הסדרה לבדואים, באתר ערוץ 7, 22 בדצמבר 2020 ערך זה הוא קצרמר בנושא יישובים בישראל. אתם מוזמנים לתרום לוויקיפדיה ולהרחיב אותו.
ויליאם פיפס

ויליאם פיפס (באנגלית: William Phipps;‏ 4 בפברואר 1922 – 1 ביוני 2018) היה שחקן אמריקאי. פיפס נולד באינדיאנה וגדל באילינוי. הוריו התגרשו בהיותו בן שש. מגיל צעיר התעניין במשחק והופיע בהצגות עוד בהיותו תלמיד בבית ספר, הוא למד באוניברסיטת איסטרן אילינוי, ולאחר מכן עבר להוליווד. כשארצות הברית הצטרפה לקרבות מלחמת העולם השנייה, הוא הצטרף לחיל הים האמריקאי. ב-1947 שיחק בסרט אש צולבת העוסק בפשע על רקע אנטישמי, וב-1950 שיחק בסרט "האיש על מגדל אייפל" המבוסס על יצירה של ז'ורז' סימנון. הוא שיחק גם במספר סרטי מערבונים, וב-1993 שיחק בסרט המסע המופלא - הביתה. הוא דיבב את הנסיך של סינדרלה בסרט סינדרלה של דיסני. נפטר ב-1 ביוני 2018, בגיל 96, בסנטה מוניקה. מדיה וקבצים בנושא ויליאם פיפס בוויקישיתוף ויליאם פיפס, במסד הנתונים הקולנועיים IMDb (באנגלית) ויליאם פיפס, באתר AllMovie (באנגלית) ויליאם פיפס, באתר Rotten Tomatoes (באנגלית) ויליאם פיפס, במסד הנתונים הקולנועיים KinoPoisk (ברוסית) ויליאם פיפס, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
קרחון אוגויה

קרחון אוגויה (באנגלית: Ogoya Glacier; בבולגרית: ледник Огоя) הוא קרחון הממוקם בחצי האי טרינטי, שבקצה הצפון מזרחי של חצי האי האנטארקטי, בארץ גרהאם שבאנטארקטיקה. אורכו של הקרחון 8 קילומטרים, ורוחבו 3 קילומטרים. הקרחון ממוקם מערבית - צפון-מערבית ממישור לאקלאבר; צפונית - מערבית מעמק ברוד; וצפונית - מזרחית מקרחון ססטרימו. הקרחון מנקז את המדרונות הצפון - מזרחיים של פסגת מורו דל פאסו, ואת הצד הצפוני של מעבר מיסטי, והמדרונות הצפון-מערביים של פסגת דאבניק. הקרחון זורם לכיוון צפון-מערב ונשפך אל מפרץ יואון, שנפתח אל מצר ברנספילד, ממזרח לחצי האי קוקרל. הקרחון מופה לראשונה על ידי סוקרים גרמניים - בריטיים בשנת 1996. הקרחון נקרא על שם הכפר אוגויה שבצפון - מערב בולגריה. השם אושר רשמית ב-3 ביוני 2010. הגאזט האנטארקטי הבולגרי (בבולגרית) קרחון אוגויה באתר הגאזט האנטארקטי של ממשלת אוסטרליה קרחון אוגויה באתר הגאזט האנטארקטי המשווה SCAR של ממשלת אוסטרליה תצלום לוויין של אזור הקרחון, תוך סימון אתרים נוספים באזור באתר copernix מפת אזור קרחון אוגויה גאזט השמות האנטארקטיים הרשמי של בולגריה מידע גאוגרפי והיסטורי הגאזט האנטארקטי הבולגרי
קרוליין ריאה

קרוליין גילכריסט ריאה (באנגלית: Caroline Gilchrist Rhea; נולדה ב-13 באפריל 1964) היא שחקנית וסטנדאפיסטית קנדית, המוכרת בעיקר מתפקידה בתור הילדה ספלמן בסדרה "סברינה המכשפה הצעירה" (1996–2003) ובתור הקול של לינדה פלין-פלטשר בסדרת ההנפשה "פיניאס ופרב" (2007–2015). ריאה נולדה בפרבר ווסטמאונט, קוויבק, קנדה. אמה, מרגו, היא מיילדת ואביה, דייוויד, הוא גינקולוג. יש לה גם שתי אחיות גדולות, סינתיה וסיליה. היא למדה בבית ספר פרטי לבנות בשכונתה, ולאחר מכן למדה באוניברסיטת דלהוסי בפרובינציית נובה סקוטיה ולאחר מכן המשיכה את לימודיה באוניברסיטת אריזונה. הוריה של ריאה אובחנו כחולי בסרטן בהפרש של שבוע במהלך שנת 2006. אמה, אובחנה כחולה בסרטן השד ואביה, חולה בסרטן ריאות. דייוויד מת 10 חודשים לאחר מכן; מרגו מתה שש שנים מאוחר יותר. ב-1986 עברה לניו יורק על מנת לפתח קריירה כשחקנית וכקומיקאית, היא במספר מועדוני סטנד-אפ מוכרים, בין היתר עם הקומיקאים מארק מרון, כריס רוק, ג'ים גפיגן ולואי סי. קיי., לאחר מכן עברה ללוס אנג'לס. ב-1995 הופיעה בדמותה של קרול גרין בקומדיית המצבים קצרת הימים של NBC "Pride & Joy", שם גילמה את אשתו של ג'רמי פיבן. בשנת 1996 לוהקה לאחת הדמויות הראשיות בסדרה הפופולרית "סברינה המכשפה הצעירה", שם גילמה את הילדה ספלמן, דודתה של סברינה עד 2003. ב-1999 ביצעה תפקיד קטן בסרט "איש על הירח". ב-2004 שיחקה בסרט חג המולד "Christmas with the Kranks". ב-2005 שיחקה את החברה הטובה של הת'ר לוקליר בסרט "הגבר המושלם", היא שיחקה בשלושה פרקים של "החיים היפים של זאק וקודי" וגם דיבבה את לינדה פלין-פלטשר בכל עונותיה של סדרת ההנפשה ב"פיניאס ופרב". משנת 2004 עד 2006 היא הנחתה את שלוש העונות הראשונות של תוכנית המציאות האמריקאית "לרדת בגדול". בשנת 2007 החלה במערכת יחסים עם הסטנדאפיסט האמריקאי קוסטקי איקונומופולוס (אנ'), ממנו יש לה ילדה, אווה (אוקטובר 2008). ריאה ואיקונומופולוס נפרדו בשנת 2010. קרוליין ריאה, ברשת החברתית אקס (טוויטר) קרוליין ריאה, במסד הנתונים הקולנועיים IMDb (באנגלית) קרוליין ריאה, באתר AllMovie (באנגלית) קרוליין ריאה, באתר Rotten Tomatoes (באנגלית) קרוליין ריאה, במסד הנתונים הקולנועיים KinoPoisk (ברוסית) קרוליין ריאה, באתר MusicBrainz (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
יחסי בלארוס–הונגריה

יחסי בלארוס–הונגריה הם יחסי החוץ בין בלארוס להונגריה. שתי המדינות כוננו יחסים דיפלומטיים ב-12 בפברואר 1992. שגרירות בלארוס בבודפשט נפתחה בינואר 2000, השגרירות ההונגריות במינסק בדצמבר 2007. מאז 2014, קונסולית כבוד של הונגריה פועלת בברסט. הונגריה מעוניינת במגעים הדוקים יותר בין האיחוד האירופי לבלארוס, שהוזכרו שוב ושוב על ידי דיפלומטים הונגרים. בנוסף, היא בירכה על ביטול הסרת הסנקציות של האיחוד האירופי נגד בלארוס באנלוגיה עם רוסיה ותומכת במשא ומתן על הקלת ויזות בין בלארוס לאיחוד האירופי. ביוני 2017 אמר שר החוץ ההונגרי, פיטר סייארטו, כי אחת העדיפויות של שיתוף הפעולה הדו-צדדי הוא למשוך השקעות אירופיות בפיתוח כלכלת בלארוס. בשנת 2016 היצוא הבלארוסי להונגריה הסתכם ב-51.7 מיליון דולר, והיבוא הבלארוסי מהונגריה ב-104 מיליון דולר. עיקר הייבוא הם תרופות (25 מיליון דולר). מחזור סחר החוץ בין שתי המדינות בשנת 2018 הסתכם ב-180 מיליון דולר, בשנת 2019 ב-253 מיליון דולר. התוכניות הן להרחיב את הסחר הדו-צדדי לחצי מיליארד דולר עד 2022–2023. בשנת 1996 רכשו כוחות הקרקע ההונגריים 100 טנקים T-72 מבלארוס. במאי 2005 צוות פיקוח מבלארוס בדק שני מתקנים צבאיים בהונגריה על מנת לעמוד בהתחייבויות המדינה על פי האמנה על כוחות חימוש קונבנציונליים באירופה. במרץ 2018 בדק צוות הפיקוח את החטיבה הממוכנת ה-2 של הונגריה של פיקוד המבצעים המערבי. בלארוס מחזיקה בהונגריה שגרירות בבודפשט. הונגריה מחזיקה בבלארוס שגרירות במינסק וקונסוליית כבוד בברסט. שגרירות בלארוס בהונגריה
Why Her Not Me

"Why Her Not Me" הוא סינגל של הזמרת-יוצרת הבריטית גרייס קרטר. נכון ליולי 2021, הסינגל הושמע למעלה מ-38 מיליון פעמים בספוטיפיי. גרסת רמיקס של צ'אנל טרס (אנ') יצאה ב-14 בספטמבר 2018. הווידאו קליפ של הסינגל, בבימויו של הבמאי טוסק, הועלה לערוץ היוטיוב של הזמרת ב-20 בספטמבר 2018. נכון ליולי 2021, הווידאו קליפ נצפה למעלה מ-10 מיליון פעמים ביוטיוב. Why Her Not Me, במסד הנתונים הקולנועיים IMDb (באנגלית) מילות השיר "Why Her Not Me" באתר Genius סרטון השיר "Why Her Not Me" באתר יוטיוב מידע על הרצועה "Why Her Not Me" באתר ספוטיפיי Why Her Not Me, www.top-charts.com (באנגלית) Interview: Grace Carter on her single 'Why Her Not Me' and her upcoming tour, Women In Pop (ב־Australian English) Grace Carter Talks Meaning Behind ‘Why Her Not Me’ & How Song Writing Made Her A Happier Person | MTV UK, www.mtv.co.uk (באנגלית) Why Her Not Me, נבדק ב-2021-07-17 Why Her Not Me (Channel Tres Remix), נבדק ב-2021-07-17 Grace Carter - Why Her Not Me, נבדק ב-2021-07-17 ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
יחסי לאוס–סין

יחסי לאוס–סין הם היחסים הנוכחיים וההיסטוריים בין הרפובליקה הדמוקרטית העממית של לאוס לבין הרפובליקה העממית של סין. היחסים בין שתי המדינות כוננו בשנת 1953 עם הרפובליקה של סין (סין הלאומנית או טאיוואן) כממשלה הלגיטימית היחידה של סין. ב-25 באפריל 1961 העבירה לאוס את הכרתה לממשלת סין בבייג'ינג. עם זאת, ב-16 במאי 1962, ניתקה הממשלה המלכותית את היחסים הדיפלומטיים עם סין הקומוניסיטית והחזירה את היחסים עם ממשלת טאיוואן, והתיישרה עם הברית האנטי-קומוניסטית במלחמת וייטנאם עד 1975, כאשר הממשלה הקומוניסטית החדשה בלאוס ביססה מחדש את היחסים עם סין. לאוס מטופלת על ידי משרד הנציג הכלכלי והתרבותי של טאיפיי בהאנוי לעניינים הקשורים לטאיוואן. היחסים מורכבים מסחר וסיוע, שהתמקדו בעיקר בבניית כבישים במחוזות לאוס הצפוניים, מבלי לערער ישירות על האינטרסים של תאילנד או וייטנאם באזורי המרכז והדרום. עם זאת, הפלישה של וייטנאם לקמבודיה בדצמבר 1978 לביטול משטר הקמר רוז' עוררה את סין לפלישה מוגבלת לווייטנאם - בעומק של כ-19 קילומטר - כדי "ללמד את וייטנאם לקח". לאוס נקלעה לקשר מסוכן, לא רצתה להתגרות עוד יותר בסין, אך לא יכלה להתנגד לשותפה המיוחדת, וייטנאם. ההנהגה הלאוטית שרדה את הדילמה על ידי הצהרות מעט מתעכבות על תמיכתה בווייטנאם לאחר ויכוח פנים-מפלגתי ועל ידי צמצום חריף של היחסים הדיפלומטיים עם סין לרמת ממונה על היחסים - ללא הפסקה מלאה. נקודת השפל ביחסי סין–לאוס הגיעה בשנת 1979, עם דיווחים על סיוע והכשרה סינית של כוחות ההתנגדות של המונג בפיקודו של הגנרל ואנג פאו במחוז יונאן בסין. היחסים העוינים הללו התרככו בהדרגה, ובשנת 1989 ביקר ראש הממשלה קייסונה פומוויחיין בביקור ממלכתי בבייג'ינג. בשנת 1991 בחר קייסונה לבלות את חופשתו בסין ולא להגיע לביקור המקובל שלו בברית המועצות. היחסים הדיפלומטיים נורמלו בשנת 1989. המסחר התרחב ממכירה מקומית של מוצרי צריכה למתן 11 רישיונות השקעה בשנת 1991 - כולל מפעל להרכבת רכב. לאחר הקמת ועדת הגבול המשותפת הלאוטית-סינית בשנת 1991, ישיבות שהתקיימו במהלך 1992 הביאו להסכם המגדיר את הגבול המשותף שלהן. ההשקעות המסחריות והמסחר בסין עם לאוס התרחבו בשקט, אך לא באופן דרמטי, בשנים 1993 ו-1994. שי ג'ינפינג ניהל שיחות עם נשיא לאוס בונהאנג וורצ'יט בשנת 2016, וביקש תיאום נוסף בעניינים בינלאומיים. ביוני 2020 לאוס הייתה אחת מ-53 מדינות שתמכו בחוק הביטחון הלאומי בהונג קונג באו"ם. מדיה וקבצים בנושא יחסי לאוס–סין בוויקישיתוף China (Taiwan), Ministry of Foreign Affairs, Republic of (1962-11-01). "Overseas Chinese". Taiwan Today (באנגלית). נבדק ב-2021-04-23. China (Taiwan), Ministry of Foreign Affairs, Republic of (1966-01-01). "The Month in Free China". Taiwan Today (באנגלית). נבדק ב-2021-04-23. Brown, MacAlister and Joseph J. Zasloff. "Relations with China". Laos: a country study (Andrea Matles Savada, editor). Library of Congress Federal Research Division (July 1994). This article incorporates text from this source, which is in the public domain. "China's Xi holds talks with Lao leader to enhance ties". Xinhua. Xinhua News Agency. 3 במאי 2016. נבדק ב-4 במאי 2016. {{cite web}}: (עזרה) Lawler, Dave (2 ביולי 2020). "The 53 countries supporting China's crackdown on Hong Kong". Axios (באנגלית). נבדק ב-3 ביולי 2020. {{cite web}}: (עזרה)
מסוף קסטינה

מסוף קסטינה או תחנה מרכזית קריית מלאכי או צומת מלאכי הוא מסוף אוטובוסים בצומת קסטינה, המשרת את אזור קריית מלאכי והסביבה, המסוף עבר שיפוץ לאחר שנים שהיה בהזנחה וממנו יוצאים קווי אוטובוס רבים לרחבי הארץ, בעיקר לאזור המרכז, גוש דן, אזור הדרום ואילת.[דרוש מקור] מקרא ♿ - קו נגיש 💺- קו בהזמנה מוקם
יחסי אוקראינה–וייטנאם

יחסי אוקראינה–וייטנאם הם יחסי החוץ בין אוקראינה ווייטנאם. וייטנאם הכירה באוקראינה ב-27 בדצמבר 1991. היחסים הדיפלומטיים בין שתי המדינות כוננו ב-23 בינואר 1992. שגרירות הרפובליקה הסוציאליסטית של וייטנאם באוקראינה החלה את פעילותה בשנת 1993. שגרירות אוקראינה בווייטנאם נפתחה בשנת 1997. וייטנאם מקיימת יחסים טובים עם אוקראינה מעת שאוקראינה הכריזה על עצמאות מברית המועצות, זאת בעיקר בגלל קיומם של וייטנאמים באוקראינה ואוקראינה היא גם המקור העיקרי של ציוד צבאי שנמכר לווייטנאם. אוקראינה מילאה תפקיד בסיוע לווייטנאם לשדרג את הצבא שלה. כאשר פרץ המשבר באוקראינה בשנת 2013, וייטנאם שמרה על נייטרליות. שתי המדינות ביקשו להרחיב את הקשר המסחרי והכלכלי שלהן לשנת 2018. מבחינת וייטנאם, אוקראינה היא שותפת סחר חשובה באירופה, וקיים קשר היסטורי ארוך בין שתי המדינות עוד מהתקופה הסובייטית. העם הווייטנאמי באוקראינה, אף על פי שהוא קטן במספרו, הוא מהגדולים באירופה, עם למעלה מ-50.000 עד 100.000 וייטנאמים החיים באוקראינה. האוקראינים רואים בחיוב את הקהילה הווייטנאמית, בהתבסס על המשותף ההיסטורי בין המדינות. הקהילה הווייטנאמית משמשת גם כגשר בין הווייטנאמים במדינות סלאביות אחרות כמו פולין, רוסיה וצ'כיה, שם קיימות תפוצות וייטנאמיות גדולות. הקהילה האוקראינית שהתגוררה בווייטנאם בסוף יוני 2015 כללה על פי מרשם הקונסולרי של השגרירות רק 120 אנשים. עם זאת, ההערכות הלא רשמיות אינן עולות על אלף מאזרחי אוקראינה, המתגוררות בפועל בווייטנאם. ברפובליקה הסוציאליסטית של וייטנאם אין ארגונים של קהילה אוקראינית, וגם לא קהילות דתיות של מהגרים מאוקראינה, בין השאר בגלל הריחוק הגדול שלה וחוסר האינטרסים שלה. רוב מוחלט של האזרחים מאוקראינה החיים בווייטנאם הם מהגרי עבודה. הם רואים בעיקר את שהייתם בווייטנאם כזמנית ומתכננים לחזור הביתה לאחר סיום חוזה עבודה עם החברה-המעסיק. אזרחי אוקראינה עובדים בתחומי התיירות, המסחר, התחבורה הימית, הפחם והנפט, ומספר קטן מהם עוסק בעסקים. יש גם מעט אוקראינים המשתייכים למשפחות המעורבות באוקראינה-וייטנאם. מקומות מגוריהם הקומפקטיים של אזרחי אוקראינה בווייטנאם הם בערים האנוי (כ-50 נפשות), נאצ'אנג (כ־100), וונג טאו (כ־100) והו צ'י מין סיטי (50). כמו כן, הקהילה האוקראינית נוטה להיות מעורבת עם הקהילה הרוסית בווייטנאם. מדיה וקבצים בנושא יחסי אוקראינה–וייטנאם בוויקישיתוף http://tapchiqptd.vn/en/news/vns-military-equipment-sent-to-ukraine-for-maintenance-fm/5964.html https://english.vov.vn/trade/upbeat-trends-in-vietnamukraine-bilateral-trade-369455.vov https://en.qdnd.vn/foreign-affairs/bilateral-relations/trade-important-to-vietnam-ukraine-relations-pm-484506 https://www.kyivpost.com/article/guide/about-kyiv/vietnamese-come-to-ukraine-for-a-better-life-altho-54333.html
רובן הינוהוסה

רובן אילוי הינוהוסה (באנגלית: Rubén Eloy Hinojosa; נולד ב-20 באוגוסט 1940) הוא פוליטיקאי אמריקאי שכיהן כחבר בית הנבחרים של ארצות הברית מטעם מחוז הקונגרס ה-15 של מדינת טקסס, בשנים 2017–1997. הינוהוסה, חבר המפלגה הדמוקרטית, ייצג חלק מהדרום העמוק של טקסס המשתרע מהעיר סיגין השוכנת מזרחית לסן אנטוניו ועד למקאלן הנמצאת על גבול ארצות הברית–מקסיקו. הינוהוסה נולד באדקוץ' שבדרום טקסס, השמיני מתוך אחד עשר ילדיו של הורים. הינוהוסה גדל במחוז הידאלגו הגובל במקסיקו, ובהמשך השלים שני תארים אקדמיים בתחום העסקים: תואר ראשון במנהל עסקים מאוניברסיטת טקסס באוסטין ותואר שני באותו התחום מאוניברסיטת טקסס–פאן אמריקאן. במשך שני עשורים הוא היה הנשיא ומנהל הכספים הראשי של חברת עיבוד המזון של משפחתו, "H&H Foods". בשנת 1983 כינה נשיא ארצות הברית רונלד רייגן את החברה כ"העסק מס' 1 בבעלות בני מיעוטים". ב-1987 זכה בתואר "היזם בין המיעוטים של השנה" מטעם הסוכנות לעסקים קטנים של ארצות הברית. ב-1974 נבחר הינוהוסה למועצת החינוך של מדינת טקסס, תפקיד אשר מילא במשך עשר שנים. בשנת 1994 הייתה חברת "H&H Foods" אחת המעסיקות הגדולות באזור ריו גרנדה, עם 350 עובדים, והחלה לייצר מזון מוכן לאכילה. ב-2005 לחברה נרשמו הכנסות בסך 40 מיליון דולר אמריקאי ו-270 עובדים. כאשר חבר הקונגרס קיקה דה לה גרזה (אנ') פרש מהחיים הפוליטיים בבחירות 1996, התמודד הינוסה לרשת אותו בתפקידו כנציג מחוז הקונגרס ה-15 של טקסס, ומשניצח בבחירות מקדימות, היה למועמד המפלגה הדמוקרטית. באותה שנה נבחר מטעם המפלגה אל הקונגרס והושבע לתפקידו בראשית ינואר 1997. בבית הנבחרים היה נחשב לליברל מובהק, ובמהלך הקונגרס ה-111 הצביע עם מפלגתו ב-99% מהמקרים. הוא תמך בהרחבת חוק הפטריוט ובהעברת חוק הגנת החולה וטיפול בר השגה. ב-2010 נמנה בין נותני החסות להצעת חוק ששמה לה למטרה לשפר את ביטחון הגבולות של ארצות הברית, אם כי התנגד לבניית חומה בגבול ארצות הברית–מקסיקו. לקראת בחירות 2016 הכריז הינוהוסה על פרישתו מבית הנבחרים, וכהונתו נתחמה בינואר 2017. מדיה וקבצים בנושא רובן הינוהוסה בוויקישיתוף רובן הינוהוסה, ברשת החברתית פייסבוק רובן הינוהוסה, ברשת החברתית אקס (טוויטר) רובן הינוהוסה, סרטונים בערוץ היוטיוב רובן הינוהוסה, באתר המדריך הביוגרפי של הקונגרס של ארצות הברית (באנגלית) דניה פרז-הרננדז, Rubén Hinojosa’s retirement begins after 20 years in Congress, באתר AP‏, 4 בינואר 2017 (באנגלית)
יחסי טאיוואן–לאוס

יחסי טאיוואן–לאוס הם היחסים הנוכחיים וההיסטוריים בין הרפובליקה הסינית והרפובליקה הדמוקרטית העממית של לאוס. היחסים בין שתי המדינות כוננו בשנת 1953, כאשר לאוס כוננה יחסים דיפלומטיים עם הרפובליקה של סין (סין הלאומנית או טאיוואן) כממשלה הלגיטימית היחידה של סין. ב-25 באפריל 1961 העבירה לאוס את הכרתה לממשלת הרפובליקה העממית של סין בבייג'ינג. עם זאת, ב-16 במאי 1962, ניתקה הממשלה המלכותית את היחסים הדיפלומטיים עם סין הקומוניסיטית והחזירה את היחסים עם ממשלת טייפה, והתיישרה עם הברית האנטי-קומוניסטית במלחמת וייטנאם עד 1975, כאשר הממשלה הקומוניסטית החדשה בלאוס ביססה מחדש את היחסים עם סין. לאוס מיוצג על ידי משרד הנציג הכלכלי והתרבותי של טאיפיי בהאנוי לעניינים הקשורים לטאיוואן. בשנת 2020, לאוס הייתה שותפת הסחר ה-125 בגודלה, השותפה לייבוא ה-104 בגודלה ושותפת הייצוא ה-134 בגודלה של הרפובליקה הסינית. שווי היצוא ללאוס עמד על 6 מיליון דולר, ירידה של 40.669% לעומת השנה שקדמה לה. שווי היבוא מלאוס היה 12.4 מיליון דולר, ירידה של 5.246% לעומת השנה שקדמה לה. China (Taiwan), Ministry of Foreign Affairs, Republic of (1962-11-01). "Overseas Chinese". Taiwan Today (באנגלית). נבדק ב-2021-04-23. China (Taiwan), Ministry of Foreign Affairs, Republic of (1966-01-01). "The Month in Free China". Taiwan Today (באנגלית). נבדק ב-2021-04-23.
פוגרום פרוסקורוב

פוגרום פרוסקורוב היה פוגרום שהתרחש בשבת, ב-15 בפברואר 1919 (ט"ו באדר א', שבת פרשת תצוה) בעיר פרוסקורוב (כיום חמלניצקי), כחלק מ"פרעות פטליורה" במהלך מלחמת האזרחים ברוסיה. בתוך שלוש שעות וחצי, נרצחו כ-1,800 יהודים ונפצעו מעל 1,000 יהודים, ביניהם נשים וילדים. הפוגרום בוצע על ידי חיילי צבא הרפובליקה העממית של אוקראינה. הפוגרום בוצע רק בכידונים, משום שפקדו על החיילים לא להשתמש בתחמושת. את הפוגרום יזם איוון סמוסנקו (אנ'). אחד העדים שראה את המתרחש אמר: "אי אפשר לדמיין את מה שקרה כאן ביום שבת, 15 בפברואר 1919. זה לא היה פוגרום, זה היה כמו רצח העם הארמני". על פי ההיסטוריונים יונה אלכסנדר (אנ') וקנת מאיירס, החיילים צעדו למרכז העיר בליווי להקה צבאית ופגעו ביהודים תחת הסיסמה: "הרוג את היהודים, והצל את אוקראינה." תזכיר ההסתדרות הציונית, הפרעות באוקראינה, הפועל הצעיר, 13 ביוני 1919 קורבנות פוגרום. פרוסקורוב, אוקראינה, 1921-1918, באתר dbs.anumuseum.org.il פרוסקורוב (Proskurov), באתר www.yadvashem.org David Alan Chapin, Ben Weinstock, The Road from Letichev: The History and Culture of a Forgotten Jewish Community in Eastern Europe, Writer's showcase presented by Writer's digest, 2000, ISBN 978-0-595-00667-0. (באנגלית)
יחסי הודו–לאוס

יחסי הודו–לאוס הם יחסים דו-צדדיים בין הודו ללאוס. היחסים בין שתי המדינות כוננו בפברואר 1956. ראש ממשלת הודו ג'ווהרלל נהרו ביקר בלאוס בשנת 1954 ואילו נשיא הודו ראג'נדרה פראסאד ביקר בלאוס בשנת 1956. הודו רואה את לאוס כחשובה מבחינה אסטרטגית בהתאם לפעילות ההולכת וגדלה של סין בים סין הדרומי. לאוס תמכה במאמציה של הודו להיות חברה קבועה במועצת הביטחון של האומות המאוחדות. מאז כינון קשרים דו-צדדיים התקיימו ביקורים דו-צדדיים רבים ברמה גבוהה בין הודו ללאוס. הביקור האחרון נערך על ידי סגן נשיא הודו חמיד אנסארי בספטמבר 2015, שם חתם על 5 "פרויקטים של השפעה מהירה". ראש ממשלת הודו מאנמוהאן סינג ביקר בלאוס בשנת 2004 בפסגת ASEAN העשירית, שם פגש את ראש ממשלת לאוס בונהאנג וורצ'יט, ונחתמו ביניהם הסכמים לגבי פסגת הודו-ASEAN השלישית. ראש ממשלת הודו, אטאל ביהארי וג'פי, ביקר בלאוס בשנת 2002. נשיא הודו פרטיבה פטיל ביקר בלאוס בשנת 2010. ביקורים רמי דרג מלאוס בהודו היו, הנסיך סופנובונג, שהיה הנשיא הראשון של לאוס, ביקר בהודו בשנת 1975. בתקופה האחרונה ביקור ראש ממשלת לאוס Choummaly Sayasone בהודו בשנת 2008. בנוסף נערכו עוד כמה ביקורים של שרי חוץ מכל מדינה למדינה אחרת. בביקור של שלושה ימים בהודו של נשיא לאוס חוממאלי סייסון בשנת 2008, החליטה הודו להקים "אקדמיה לחיל האוויר" בלאוס. הודו העניקה גם 50 מצנחים ל"צבא ההגנה של לאוס" במלאת לו 60 שנה בשנת 2009. הודו קיימה את מופע האוויר של סוריה קיראן בלאוס. בשנת 2013 ב"פגישת הוועדה המשותפת להודו-לאוס" (JMC) השביעית, הודו הסכימה להעניק 66.15 מיליון דולר ללאוס לצורך פרויקטים של השקיה וכוח הידרואלקטרי. זה כולל 4 פרויקטים של השקיה ב-3 מחוזות לאוס בנוסף להארכת תחנת הכוח הידרו נאם בון -2. בעשור האחרון נחתמו הסכמים בין הודו ללאוס בנושאים הקשורים למדע וטכנולוגיה, סחר ותרבות. מתכות, עפרות, מכונות, ציוד אלקטרוני, תרופות ועץ הם המוצרים העיקריים הנסחרים בין שתי המדינות. בשנים 2008–2009 עמד הסחר הדו-צדדי בין שתי המדינות על 9.52 מיליון דולר בלבד, אולם הוא חווה צמיחה מהירה בשנים 2009–2010 עם סחר של 37 מיליון דולר. עם זאת, המסחר שוב הצטמצם בשנים 2010–2011 עם 13.33 מיליון דולר. מאז צמח שוב המסחר במהירות ל-167.49 מיליון דולר בשנים 2012–2013. מדיה וקבצים בנושא יחסי הודו–לאוס בוויקישיתוף "PDR: Brief on India – Laos Bilateral Relations". The Embassy of India, Vientiane, LAO. נבדק ב-2015-11-01. Damodar Ramaji Sar Desai (1965). India's Relations with Vietnam, Laos, and Cambodia: 1954–1961. University of California. IANS (11 באוגוסט 2015). "India shoring up ties with Asean: Hamid Ansari to visit three countries". Times of India. נבדק ב-2015-11-01. {{cite news}}: (עזרה) "Pratibha Patil embarks on visit to Laos and Cambodia". 2010-09-09. נבדק ב-2015-11-01. "Vice President Hamid Ansari Embarks on Visit to Cambodia, Laos". NDTV. 2015-09-15. נבדק ב-2015-11-01. "Prime Minister Manmohan Singh's Laos visis". 2004-11-29. נבדק ב-2015-11-01. "India to set up Air Force Academy in Laos". 2008-08-30. נבדק ב-2015-11-01. "Suryakiran team dazzles at 13th anniversary airshow". Deccan Herald. 2009-05-23. נבדק ב-2015-11-01. PTI (9 בספטמבר 2013). "India agrees to provide $66.15 million to Laos". נבדק ב-2015-11-01. {{cite web}}: (עזרה) "Lao PDR" (PDF). אורכב מ-המקור (PDF) ב-2 ביולי 2014. נבדק ב-1 בנובמבר 2015. {{cite web}}: (עזרה)